बिजनेस डेस्कः आचार संहिता का अनुपालन नहीं करने एवं हितों के टकराव के आरोपों का सामना कर रही आई.सी.आई.सी.आई. बैंक की प्रबंध निदेशक एवं मुख्य कार्याधिकारी चंदा कोचर ने भारतीय प्रतिभूति एवं विनिमय बोर्ड (सेबी) के आरोपों से इंकार किया है। सेबी द्वारा भेजे गए कारण बताओ नोटिस के जवाब में कोचर ने कहा कि उनके पति दीपक कोचर और वीडियोकॉन समूह के प्रवर्तक वेणुगोपाल धूत के बीच कारोबारी सौदों के बारे में उन्हें जानकारी नहीं थी।